**Dopune
Popisa isprava i službenih obrazaca u 2020.**

Sukladno obvezi kontinuiranog ažuriranja *Popisa isprava i službenih obrazaca* koji je sastavni dio *Odluke o ispravama i službenim obrascima* *čiji su sadržaji, oblik, način zaštite i obvezna primjena propisani zakonima i drugim propisima (Narodne novine, br. 50/11, 119/11, 28/13, 96/13, 47/14, 61/15, 34/16, 17/17, 86/17 i 97/18)*, navodimo dopune važećeg Popisa isprava i obrazaca.

**Ministarstvo financija, Porezna uprava, Središnji ured**

 Pravilnikom o tehničkoj ispravnosti automata i stolova za igre na sreću (Narodne novine, br. 38/10, 130/10, 49/13, 12/14) propisuju se uvjete i način stavljanja u uporabu automata za igre na sreću (dalje u tekstu: automat) i stolova za igre na sreću (dalje u tekstu: stol), certificiranje automata, stolova i sustava, uvjete i način ugradnje sustava povezivanja automata u on-line, sustava progresivnih i jack-pot dobitaka, te sustava plaćanja, tehnički pregled automata, stolova i sustava, te izdavanje potvrda (atesta) o njihovoj tehničkoj ispravnosti, uvjete dobivanja odobrenja za obavljanje certificiranja automata i stolova te uvjete dobivanja odobrenja za obavljanje tehničkog pregleda i izdavanja potvrda o tehničkoj ispravnosti. Odredbom članka 31. propisano je da nakon obavljenog tehničkog pregleda ovlaštena pravna osoba izdaje potvrdu (atest) da je sustav tehnički ispravan te označava mjesta koje *ovlašteni službenici Ministarstva financija moraju osigurati zaštitnim naljepnicama i plombama.*Obvezno se plombira poslužitelj (server) i upravljački uređaj (controller) te linkove (veze) između automata, poslužitelja i upravljačkog uređaja.

 Pravilnik o uvjetima tehničke ispravnosti automata za zabavne igre (Narodne novine, broj 1/17) propisuje da:

1. Nakon obavljenog tehničkog pregleda automata tipa video igre, pravna osoba ovlaštena za

obavljanje tehničkog pregleda *plombirat će programski eprom-čip na programskoj ploči zaštitnom trakom ili plombom i na taj način zaštiti samu zabavnu igru.*

1. Ukoliko se automat tipa videoigra zasniva na konzoli PC-a, tada se svi otvoreni portovi u

PC-u *moraju zaštiti zaštitnom trakom ili plombom.*

1. *Pravne osobe koje obavljaju tehnički pregled automata zadužuju zaštitnu traku za*

*plombiranje u Središnjem uredu Porezne uprave.*

Slijedom navedenoga, u Popis isprava i službenih obrazaca koji je sastavni dio Odluke o ispravama i službenim obrascima čiji su sadržaj, oblik, način zaštite i obvezna primjena propisani zakonima i drugim propisima (Narodne novine, br. 50/11, 119/11, 28/13, 96/13, 47/14, 61/15, 34/16, 17/17, 86/17 i 97/18), dodaju se sljedeći obrasci:

|  |  |
| --- | --- |
| **Naziv isprave i službenog obrasca** | **Pravni izvor** |
| - Zaštitne naljepnice za igre na sreću i  zabavne igre | Pravilnik o tehničkoj ispravnosti automata i stolova za igre na sreću (Narodne novine, br. 38/10, 130/10, 49/13, 12/14)Pravilnik o uvjetima tehničke ispravnosti automata za zabavne igre (Narodne novine, broj 1/17) |